A enerxía e as súas fontes. Porcentaxes e aplicacións

- A enerxía e as súas fontes. Porcentaxes e aplicacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [Ciencias da natureza]
  - 2.1 Fontes de enerxía
    - 2.1.1 Fontes de enerxía non renovables
    - 2.1.2 Fontes de enerxía renovables
  - 2.2. Electricidade, enerxía indispensable
  - 2.3 O futuro da enerxía
  - 2.4 A enerxía en Galicia
  - 2.5 Repercusións ambientais da produción e do consumo de enerxía
- 3. Secuencia de contidos e actividades [Matemáticas]
  - 3.1 Porcentaxes
  - 3.2 Problemas con porcentaxes
  - 3.3 Aumento porcentual
  - 3.4 Diminución porcentual
  - 3.5 Cálculo directo de porcentaxes sinxelas
  - 3.6 Observacións sobre as porcentaxes.
  - 3.7 Xuros bancarios
- 4. Resumo dos contidos
- 5. Actividades complementarias
- 6. Exercicios de autoavaliación
- 7. Solucionarios
  - 7.1. Solucionario dos exercicios propostos
  - 7.2. Solucionario das actividades complementarias
  - 7.3. Solucións dos exercicios de autoavaliación
- 8 Glosario
- 9 Bibliografía e recursos
- 10. Documentación para imprimir

« Anterior | Seguinte »

# 3.1 Porcentaxes

Na nosa vida atopámonos moitas veces en situacións en que oímos que "tal artigo ten unha rebaixa do 20 por cento" ou que "o IVE aplicado á factura do recibo da luz é do 18 por cento". Ambas as expresións definen a porcentaxe, é dicir, o número de partes referidas das cen iguais en que se pode dividir unha cantidade. No noso caso, o prezo do artigo ou o seu importe, que constitúe a rebaixa ofertada ou o sobrecusto que teremos que pagar por causa do IVE.

Matematicamente falando, unha porcentaxe pódese concibir como unha proporción, como unha razón cuxo consecuente é 100 ou como un número decimal.

Unha porcentaxe indica unha proporción

Cando dicimos que o 40 % da xuventude se comunica a través das redes sociais, estamos a dicir que de cada 100 rapaces utilizan as redes sociais para comunicarse entre eles uns 40. Podemos representar estes datos nunha táboa.

Total | 100 | 200 | 300 | 50 | 25 | 350 | ···
Parte (40%) | 40 | 80 | 120 | 20 | 10 | ? | ···

Se observamos a táboa vemos que se trata dunha proporcionalidade directa, o que nos permite tratar unha situación de porcentaxe como unha situación de proporcionalidade.

Daquela, se un 40 % da xuventude usa as redes sociais para comunicarse, de 350 rapaces, cantos as usarán?

Ao utilizar as proporcións, o verdadeiramente importante é gardar a orde nas razóns. Por exemplo, se na primeira razón puxemos , na seguinte razón debemos pór tamén .

Para calcular un determinado tanto por cento dunha cantidade,multiplícase o tanto pola cantidade e o resultado divídese entre 100 | t % de C =

Unha porcentaxe é unha fracción

Coller o 40 % dunha cantidade é o mesmo que dividir a citada cantidade en 100 partes e tomar 40, é dicir, tomar a fracción .

Daquela, no exemplo anterior:

40 % de 350 = de 350 = = 140.

Unha porcentaxe pódese calcular como a fracción dunha cantidade | t % de C = de C =

Unha porcentaxe asóciase a un número decimal

Unha porcentaxe pódese expresar como unha fracción, como vimos no apartado anterior. Á súa vez, unha fracción pódese expresar en forma de número decimal, o que nos vai permitir utilizar un xeito rápido para o cálculo de porcentaxes.

40 % en forma de fracción é , e á súa vez, en forma decimal, 40 : 100 = 0,40

Xa que logo, o 40 % de 350 = 0,40 · 350 = 140

Para calcularmos unha porcentaxe utilizando o número decimal que representa o que facemos é:

multiplicar o tanto por cento expresado en forma decimal pola cantidade total.

Introduce o numerador e o denominador da fracción e observa as representacións como rectángulo e como sector.

Compartida por jminfante1 - LicenzaCC-BY-SA, GeoGebra Terms of Use

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »