A enerxía e as súas fontes. Porcentaxes e aplicacións

- A enerxía e as súas fontes. Porcentaxes e aplicacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [Ciencias da natureza]
  - 2.1 Fontes de enerxía
    - 2.1.1 Fontes de enerxía non renovables
    - 2.1.2 Fontes de enerxía renovables
  - 2.2. Electricidade, enerxía indispensable
  - 2.3 O futuro da enerxía
  - 2.4 A enerxía en Galicia
  - 2.5 Repercusións ambientais da produción e do consumo de enerxía
- 3. Secuencia de contidos e actividades [Matemáticas]
  - 3.1 Porcentaxes
  - 3.2 Problemas con porcentaxes
  - 3.3 Aumento porcentual
  - 3.4 Diminución porcentual
  - 3.5 Cálculo directo de porcentaxes sinxelas
  - 3.6 Observacións sobre as porcentaxes.
  - 3.7 Xuros bancarios
- 4. Resumo dos contidos
- 5. Actividades complementarias
- 6. Exercicios de autoavaliación
- 7. Solucionarios
  - 7.1. Solucionario dos exercicios propostos
  - 7.2. Solucionario das actividades complementarias
  - 7.3. Solucións dos exercicios de autoavaliación
- 8 Glosario
- 9 Bibliografía e recursos
- 10. Documentación para imprimir

« Anterior | Seguinte »

# 2.3 O futuro da enerxía

A maioría das enerxías empregadas actualmente proceden de fontes non renovables. A crecente demanda mundial de enerxía (China, A India, etc.) fai encarecer os seus prezos. Algunhas medidas para combater estes efectos negativos son:

- Mellorar o rendemento dos motores para que consuman menos.
- Desenvolver técnicas para extraer petróleo de veas agora non rendibles.
- Mellorar os sistemas que evitan a contaminación nas centrais térmicas (tratamento dos gases, filtros que reteñan partículas, uso de combustibles menos contaminantes, etc.).
- Usar cada vez máis enerxías renovables limpas.
- Investigar novas fontes ou desenvolver tecnoloxicamente as xa coñecidas pero pouco empregadas aínda, como a solar, a eólica, as pilas de hidróxeno, a nuclear de fusión...

Para coidar a vida no planeta débense usar recursos enerxéticos limpos e renovables. É por iso que as enerxías renovables poden ser o futuro da enerxía no planeta. Con todo, o seu uso implica unha serie de vantaxes e inconvenientes, que son os que seguen:

Vantaxes das enerxías renovables | Inconvenientes das enerxías renovables
Practicamente inesgotables (renóvanse continuamente). Non contaminan; a combustión da biomasa devólvelle ao aire o dióxido de carbono antes absorbido polas plantas. Non producen residuos, ou moi poucos. Xéranse preto do lugar do seu consumo, evitando gastos de transporte. Diminúen a dependencia externa do abastecemento de combustibles; o desenvolvemento destas enerxías xera postos de traballo. O impacto ambiental é, xeralmente, menor que o producido pola extracción do carbón e petróleo. | O seu uso permite, de momento, producir pequenas cantidades de enerxía. Debido ao seu escaso desenvolvemento, a súa extracción e a explotación son aínda caras. A produción dalgunhas depende de factores meteorolóxicos (vento, ondas no mar, días anubrados…) polo que esta produción pode ser descontinua. Tamén hai, impactos ambientais (vales asolagados por encoros, aeroxeradores sobre a paisaxe e as aves, etc.). O rendemento enerxético aínda é baixo en xeral, comparado co das enerxías non renovables.

Ata que o uso da enerxía proveña exclusivamente de fontes renovables que non contaminen o ambiente, debemos adoptar hábitos que reduzan o consumo enerxético e potencien o desenvolvemento sustentable. Dez normas básicas son as seguintes:

10 normas básicas para o aforro enerxético
1. Acenda só as luces que necesite. Non deixe luces acesas en dependencias baleiras. Use lámpadas de baixo consumo. 2. Aproveite a luz natural. Abra as persianas polo día, e báixeas durante a noite no inverno, para aforrar en calefacción. 3. Programe o computador para que cando estea inactivo máis de 10 minutos se execute o programa de aforro de enerxía. 4. Se non utiliza o computador, apague o monitor, xa que consume tanto como unha lámpada de 100 W. 5. Evite consumos ocultos (stand by) dos equipamentos eléctricos. Cando non os utilice, apágueos. 6. As tecnoloxías informáticas permiten a transmisión e recepción de información sen necesidade de utilizar o papel; non imprima textos e follas innecesariamente. 7. Manteña pechadas as portas e ventás cando funcione a calefacción ou a climatización. 8. Non abuse da calefacción. Regule o seu termóstato entre 18ºC e 20 ºC. Peche os radiadores que non necesite. 9. Promova a utilización de papel e consumibles reciclados no seu lugar de traballo. 10. Use o transporte público ou comparta o vehículo con compañeiros e compañeiras que vivan en zonas próximas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »